CELEX: 32013R0385
Language: hu
Date: 2013-04-22 00:00:00
Title: A Bizottság 385/2013/EU végrehajtási rendelete ( 2013. április 22. ) egyes áruk Kombinált Nómenklatúra szerinti besorolásáról

27.4.2013   
            
            
               HU
            
            
               Az Európai Unió Hivatalos Lapja
            
            
               L 117/10
            
         A BIZOTTSÁG 385/2013/EU VÉGREHAJTÁSI RENDELETE
   (2013. április 22.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. április 22-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  25 darab, egyenként körülbelül 15 cm × 20 cm méretű, nem szőtt anyagból készült törlőkendőből álló termék, a kiskereskedelmi forgalom számára műanyag tasakban kiszerelve.
                  A törlőkendők más összetevők mellett vízzel, szójababolajjal, édes mandula olajával (Prunus dulcis), cetil-alkohollal, xantán-gumival, parfümmel/illatszerrel, citronellollal, geraniollal, glicerinnel, tetranátrium-etilén-diamin-tetraacetáttal (EDTA) és dinátrium-kókusz-amfodiacetáttal impregnáltak.
                  A megadott információk alapján a termék sminkeltávolításra, valamint normál és vegyes bőr tonizálására és tisztítására használatos.
               
               
                  3304 99 00
               
               
                  A besorolást a Kombinált Nómenklatúra értelmezésére szolgáló 1., 3.b) és 6. általános szabály, a VI. áruosztályhoz tartozó megjegyzések 2. pontja, a 33. árucsoporthoz tartozó megjegyzések 4. pontja, valamint a 3304 és a 3304 99 00 KN-kód szövegezése határozza meg.
                  A termék lényeges jellemzőjét nem a benne lévő felületaktív hatóanyag (dinátrium-kókusz-amfodiacetát) adja, mivel az csak emulgeálószerként szolgál. Következésképpen a 3401 vtsz. alá történő besorolás kizárt (lásd még a 3401 vtsz.-hoz tartozó HR-magyarázatban szereplő „nem tartozik ide” rész c) pontját).
                  A 33. árucsoporthoz tartozó megjegyzések 4. pontja nem alkalmazható, mivel a termék lényeges jellemzőjét a bőrápolás adja. Ezért a 3307 vtsz. alá történő besorolás is kizárt.
                  A termék sminkeltávolításra, valamint a bőr tonizálására és tisztítására való, ezért bőrápoló készítménynek minősül (lásd még a 3304 vtsz.-hoz tartozó HR-magyarázatot).
                  A terméket ezért a 3304 vtsz. alá, bőrápoló készítményként kell besorolni.